CELEX: 32019R1872
Language: mt
Date: 2019-11-07 00:00:00
Title: Regolament ta’ Implimentazzjoni tal-Kummissjoni (UE) 2019/1872 tas-7 ta’ Novembru 2019 li jemenda l-Anness I tar-Regolament (KE) Nru 798/2008 rigward l-entrata għall-Ġappun fil-lista ta’ pajjiżi terzi, territorji, żoni jew kumpartimenti li minnhom jistgħu jiġu importati ċerti prodotti fl-Unjoni jew jgħaddu bi tranżitu minnha (Test b’rilevanza għaż-ŻEE)

8.11.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 289/47
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2019/1872
         tas-7 ta’ Novembru 2019
         li jemenda l-Anness I tar-Regolament (KE) Nru 798/2008 rigward l-entrata għall-Ġappun fil-lista ta’ pajjiżi terzi, territorji, żoni jew kumpartimenti li minnhom jistgħu jiġu importati ċerti prodotti fl-Unjoni jew jgħaddu bi tranżitu minnha
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi introduttorja tal-Artikolu 8, l-ewwel subparagrafu tal-punt 1 tal-Artikolu 8, il-punt 4 tal-Artikolu 8, u l-Artikolu 9(4) tagħha,
         Wara li kkunsidrat id-Direttiva tal-Kunsill 2009/158/KE tat-30 ta’ Novembru 2009 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis minn pajjiżi terzi (2), u b’mod partikolari l-Artikolu 23(1) tagħha,
         Billi:
         
                     (1)
                  
                  
                     Ir-Regolament tal-Kummissjoni (KE) Nru 798/2008 (3) jistabbilixxi r-rekwiżiti għaċ-ċertifikazzjoni veterinarja ta’ importazzjonijiet fl-Unjoni u t-tranżitu minnha, inkluż il-ħżin waqt it-tranżitu, tat-tjur u tal-prodotti tat-tjur (“il-prodotti”). Dan ir-Regolament jipprevedi li tista’ ssir importazzjoni tal-prodotti jew li dawn jgħaddu mill-Unjoni bi tranżitu biss mill-pajjiżi terzi, mit-territorji, miż-żoni u mill-kumpartimenti li hemm imniżżla fil-kolonni 1 u 3 tat-tabella fil-Parti 1 tal-Anness I tiegħu.
                  
               
                     (2)
                  
                  
                     Ir-Regolament (KE) Nru 798/2008 jistabbilixxi wkoll il-kundizzjonijiet biex pajjiż terz, territorju, żona jew kompartiment ikunu jistgħu jitqiesu ħielsa mill-influwenza tat-tjur b’patoġeniċità għolja (l-HPAI).
                  
               
                     (3)
                  
                  
                     Il-Ġappun huwa elenkat fil-Parti 1 tal-Anness I tar-Regolament (KE) Nru 798/2008 bħala pajjiż terz li huwa awtorizzat li jibgħat, mit-territorju kollu tiegħu, il-bajd u l-prodotti tal-bajd għall-importazzjoni fl-Unjoni u għat tranżitu minnha.
                  
               
                     (4)
                  
                  
                     Il-Ġappun talab li jingħata l-awtorizzazzjoni biex jibgħat il-laħam tat-tjur għall-importazzjoni fl-Unjoni u għat-tranżitu minnha, u ressaq l-informazzjoni rilevanti. Il-Kummissjoni wettqet awditu fil-Ġappun biex tevalwa l-kontrolli tas-saħħa tal-annimali fis-seħħ għal-laħam tat-tjur maħsub għall-esportazzjoni lejn l-Unjoni. Dan kellu eżitu favorevoli. Iżda billi f’Jannar tal-2018 kien hemm tifqigħa tal-influwenza tat-tjur b’patoġeniċità għolja tas-sottotip H5N6 dan il-pajjiż ma setax jissodisfa l-kundizzjonijiet stipulati fl-Artikolu 9 tar-Regolament (KE) Nru 798/2008 biex jitqies bħala ħieles minn dik il-marda, u għaldaqstant ma kienx awtorizzat għal dak il-prodott.
                  
               
                     (5)
                  
                  
                     Issa li għaddew 12-il xahar minn meta kien hemm l-influwenza tat-tjur b’patoġeniċità għolja, il-pajjiż jista’ jitqies li hu ħieles minn dik il-marda, skont l-Artikolu 9 tar-Regolament (KE) Nru 798/2008. Għaldaqstant, abbażi tas-sitwazzjoni epidemjoloġika attwali, jixraq li tiġi emendata l-entrata għall-Ġappun fit-tabella li tinsab fil-Parti 1 tal-Anness I tar-Regolament (KE) Nru 798/2008 biex dak il-pajjiż terz jiġi awtorizzat jibgħat il-laħam tat-tjur għall-importazzjoni fl-Unjoni u għat-tranżitu minnha.
                  
               
                     (6)
                  
                  
                     Għalhekk jenħtieġ li l-Anness I tar-Regolament (KE) Nru 798/2008 jiġi emendat.
                  
               
                     (7)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Il-Parti 1 tal-Anness I tar-Regolament (KE) Nru 798/2008 hija emendata skont l-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-7 ta’ Novembru 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 18, 23.1.2003, p. 11.
         
            (2)  ĠU L 343, 22.12.2009, p. 74.
         
            (3)  Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (ĠU L 226, 23.8.2008, p. 1).
      
      
         
            ANNESS
            L-entrata għall-Ġappun fil-Parti 1 tal-Anness I tar-Regolament (KE) Nru 798/2008, hija sostitwita b’dan li ġej:
            
                        
                           Il-kodiċi ISO u l-isem tal-pajjiż terz jew tat-territorju
                        
                     
                     
                        
                           Kodiċi tal-pajjiż terz, tat-territorju, taż-żona jew tal-kumpartiment
                        
                     
                     
                        
                           Deskrizzjoni tal-pajjiż terz, tat-territorju, taż-żona jew tal-kumpartiment
                        
                     
                     
                        
                           Ċertifikat veterinarju
                        
                     
                     
                        
                           Kundizzjonijiet speċifiċi
                        
                     
                     
                        
                           Kundizzjonijiet speċifiċi
                        
                     
                     
                        
                           Status tas-sorveljanza tal-influwenza tat-tjur
                        
                     
                     
                        
                           Status tat-tilqim kontra l-influwenza tat-tjur
                        
                     
                     
                        
                           Status tal-kontroll tas-Salmonella(6)
                           
                        
                     
                  
                        
                           Mudell(i)
                        
                     
                     
                        
                           Garanziji addizzjonali
                        
                     
                     
                        
                           Data tal-għeluq(1)
                           
                        
                     
                     
                        
                           Data tal-ftuħ(2)
                           
                        
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                     
                        6 A
                     
                     
                        6B
                     
                     
                        7
                     
                     
                        8
                     
                     
                        9
                     
                  
                        “JP — il-Ġappun
                     
                     
                        JP-0
                     
                     
                        Il-pajjiż kollu
                     
                     
                        EP, E”
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        POU”